Asturies sigue siendo la única “comunidá” del Estáu que destrúi emplegu, resultáu de décades de polítiques de destruición del texíu socioeconómicu asturianu que lleva a cabu’l Reinu d’España cola collaboración de los sos secuaces del “Principado”
#000000
Nun lo diz Andecha Astur, dizlo la postrer Encuesta de Población Activa (EPA): Asturies perdió 10.000 emplegos nel postrer añu, y xorrez el númberu de paraos de llarga duración, mentes que la población activo reduzse más de 1,3%, quedando a más d’ocho puntos de la media estatal, y como siempres, estos datos son entá piores pa les muyeres y los menores de 25 años.
#000001
Unos datos que falen por sigo mesmos y qu’amás afiten que per segundu trimestre consecutivu Asturies ye la única “comunidá” que destrúi emplegu, a lo qu’hai d’amestar l’incrementu de más d’un puntu de la tasa de paru, la cayía de la población activa, reducía en 6.000 presones nun solu añu, y la perda de 3.900 presones n’edá de trabayar nel postrer añu, la pior parte llévenla los asturianos ente los 25 y 44 años, la franxa d’edá que perdió 14.200 trabayaores, siendo la que tien los niveles más altos d’emigración de toa Europa.
#000002
Nun lo diz Andecha Astur, dizlo la EPA. Lo que diz Andecha Astur ye que frente a esa rialidá nun podemos permitir que sigan vendíendomos cuentos, nun podemos permitir que se mos diga que son casualidaes, que ye temporal o que ye frutu de l’aplicación de criterios neo-lliberales na economía (¿a los otros nun se-yos apliquen esos criterios?).
#000003
A estes altures ye innegable que la situación que carez Asturies ye consecuencia de les polítiques de destruición industrial y del texíu socio-económicu asturianu qu’aplica sistemáticamente’l Reinu d’España cola collaboración indispensable de los sos secuaces del “Principado”.
#000004
Por eso, lo que diz Andecha Astur ye qu’hai qu’Andechar. Tenemos que ser quien a xuncir esfuercios nun proyeutu común viable y creyible, que permita a la sociedá asturiana llibrase del xugu xenocida que mos impón l’Estáu español.
#000005
Nun hai otra, ¡Hai qu’Andechar!
#000006
Tu dirección de correo electrónico no será publicada. Los campos obligatorios están marcados con *
#000010
Concentración «El Futuru nes nueses manes»
#000012
Actu d’homenaxe a Andrés Solar
#000013
Propuestes escontra la precariedá pal futuro D'Asturies
#000016
Propuesta de rempuesta xunitaria al "Principado"
#000018